Ποια είναι η Combat 18 που εξαπολύει πογκρόμ εναντίον μεταναστών και αντιφασιστικών οργανώσεων | UNFOLLOW\nΠοια είναι η Combat 18 που εξαπολύει πογκρόμ εναντίον μεταναστών και αντιφασιστικών οργανώσεων\nUNFOLLOW | 6/3/2018 - 14:14\nΠαρακλάδι της νεοναζιστικής οργάνωση Combat 18, που ξεκίνησε από τη Βρετανία τη δεκαετία του ’90, είναι η Combat 18 Hellas, μέλη της οποίας συνελήφθησαν σήμερα στο πλαίσιο μεγάλης επιχείρησης της Αντιτρομοκρατικής.\nΌπως σημειώνεται σε σχετικά δημοσιεύματα τόσο του BBC όσο και του Independent, η συγκεκριμένη οργάνωση που είχε φανατικούς υποστηρικτές σε ομάδες χούλιγκαν, είχε επίσης σχέσεις με το Βρετανικό Εθνικό Κόμμα, την βασική ακροδεξιά παράταξη της Βρετανίας. Σύμφωνα μάλιστα με τον βρετανικό Τύπο, οι άνθρωποι της Combat 18 παρείχαν «προστασία» σε εκδηλώσεις και συζητήσεις του κόμματος. Δεν ήταν όμως υπέρ της εκλογικής διαδικασίας.\nΌσο για την ιδεολογική προέλευση της οργάνωσης, το νεοναζιστικό στίγμα είναι ξεκάθαρο ακόμη και στο όνομά της. Έμπνευση γι’ αυτό αποτέλεσε ο Αδόλφος Χίτλερ καθώς το «18» παραπέμπει στο πρώτο και το όγδοο γράμμα της γερμανικής αλφαβήτου, «Α» και «Η», δηλαδή τα αρχικά του φύρερ. Είναι χαρακτηριστικό άλλωστε το μότο «Αίμα, Τιμή» (Blood and Honour) που παραπέμπει ευθέως στην ελληνική Χρυσή Αυγή όπως και σε άλλες νεοναζιστικές οργανώσεις.\nΣτη διάρκεια της δεκαετίας του ’90, η οργάνωση που είναι επίσης γνωστή ως βρετανική KKK, κατηγορήθηκε για πολλές δολοφονίες μεταναστών, κυρίως μαύρων, καθώς και για τρομοκρατικές ενέργειες, εμπρηστικές επιθέσεις και βία.\n← Πουτάνες #64 Όχι από το Εφετείο στην έκδοση Κούρδου στην Άγκυρα →


Φορτίζω και ανακυκλώνω υπεύθυνα | WWF - Καλύτερη Ζωή\nΗ δράση αυτής της εβδομάδας είναι εύκολη, αλλά σημαντική: Μαθαίνουμε για τις μπαταρίες, την ανακύκλωσή τους και τα οφέλη της. Με άλλα λόγια, φορτίζουμε και ανακυκλώνουμε υπεύθυνα!\n-Ξοδεύουμε περίπου 25 φορές λιγότερο αν χρησιμοποιούμε μόνο επαναφορτιζόμενες μπαταρίες.\n- Έρευνα έχει δείξει πως η επιβάρυνση στο περιβάλλον από τη χρήση επαναφορτιζόμενων μπαταριών είναι σχεδόν 32 φορές μικρότερη σε σχέση με τη χρήση απλών μπαταριών.\nΚάνε την ανακύκλωση μπαταριών συνήθεια ξεκινώντας από αυτή την εβδομάδα!\nΑρχικά, απόφυγε τις μπαταρίες μιας χρήσης και προμηθεύσου επαναφορτιζόμενες!\nΕναπόθεσε τις εξαντλημένες μπαταρίες στους κάδους ανακύκλωσης Α.Φ.Η.Σ. (Ανακύκλωση Φορητών Ηλεκτρικών Στηλών) που υπάρχουν σε όλη την Ελλάδα. Μπορείς να βρεις τέτοιους κάδους σε σούπερ μάρκετ,σχολεία, αλλά και επιχειρήσεις όπως τράπεζες, νοσοκομεία,ξενοδοχεία, εστιατόρια. Επιπλέον, μπορείς να κάνεις αίτηση για παραλαβή δωρεάν κάδου εδώ.\nΑν θέλεις περισσότερες πληροφορίες για την ανακύκλωση μπαταριών υπάρχει σχετικό φυλλάδιο πληροφοριών και όλες οι βασικές ερωτοαπαντήσεις.\nΑν δουλεύεις με άλλους, πρότεινε σε συνεργάτες σου να τοποθετήσετε κάδο ανακύκλωσης μπαταριών στη δουλειά και στείλε μας φωτογραφία με το νέο σας απόκτημα!\nΑν δεν πετάξεις τις μπαταρίες στα σκουπίδια, αποφεύγεις μία σειρά από προβλήματα:δεν σπαταλάμε πολύτιμες πρώτες ύλες και ενέργεια που χρειάστηκαν για την παρασκευή της, ενώ αποτρέπεις κάποια στοιχεία της να περάσουν στο νερό και στο έδαφος επιφέροντας σοβαρές επιπτώσεις στην υγεία μας. Ανακυκλώνοντας, μειώνεις τον όγκο απορριμμάτων, ενώ επαναχρησιμοποιώντας παρατείνεις τον χρόνο ζωής των υλικών και των προϊόντων και εξοικονομείς χρήματα.


Ο Θανάσης Λάλας είδε την έκθεση του Γ.Μηλιού - BORO από την ΑΝΝΑ ΔΡΟΥΖΑ - boro.gr\nΑρχική / Πολιτισμός / City life / Ο Θανάσης Λάλας είδε την έκθεση του Γ.Μηλιού\nΟ Θανάσης Λάλας είδε την έκθεση του Γ.Μηλιού\nΑν θέλετε να ζήσετε μια μοναδική εικαστική εμπειρία κλέψτε χρόνο από την προγραμματισμένη σας καθημερινότητα και επισκεφθείτε το Μουσείο Μπενάκη. Αυτό τον καιρό φιλοξενούνται έργα μιας ζωής του Γιώργου Μηλιού.\nΠοιος είναι ο Γιώργος Μηλιός;\nΓια μένα ένας από τους σημαντικότερους εικαστικούς της εποχής μας. Σαν άνθρωπος είναι πολύ χαμηλών τόνων, σεμνός, επίμονος, εμμονικός, πιστεύει ακόμα στη ζωγραφική όσο λίγοι εικαστικοί σήμερα. Ένας άνθρωπος που αποφάσισε σε μία πεδιάδα να χωρέσει μια θάλασσα, σε μια κόκκινη ακανόνιστη λαδιά να ζωντανέψει μια καρδιά που αιμορραγεί. Ένας άνθρωπος που ανακάλυψε μια ωριμότητα ικανή να κατοικηθεί από ένα παιδί, μια σκάλα να μένει όρθια στο λευκό, ένα γράμμα να καβαλάει ένα άλλο γραμμα και να γεννάει λέξη. Ένας κατοικίδιος, που ξέρει στη μοναξιά και την απομόνωση να ταξιδεύει, ένας Έλληνας που ξέρει ότι οι συμπατριώτες του είναι οι ευαίσθητοι, κι ας μιλάνε άλλες γλώσσες κι ας είδαν εικόνες άγνωστες σε αυτόν. Ξέρει καλά ο Μηλιός να εμπιστεύεται το σκοτάδι, να ζωγραφίζει την άγνοια, να νοιώθει ελεύθερος στο ελάχιστο, στο ατελείωτο.\nΔεν πρεπει να χάσετε αυτή την έκθεση. Μια χειραψία με το ενδιαφέρον!


GNTM: Η Κατερίνα Πεφτίτση ποζάρει ολόγυμνη και στέλνει το δικό της μήνυμα - Iciao\nΗ Κατερίνα Πεφτίτση έγινε γνωστή μέσα από το reaity μόδας του Star, Greece’s next Top Model. Πρόκειται για το plus size μοντέλο και Instagrammer και αγαπήθηκε από το τηλεοπτικό κοινό. Το νεαρό μοντέλο μοιράζεται καθημερνά με τους διαδικτυακούς της φίλους στιγμιότυπα από τη προσωπική τη ζωή. Η ίδια είναι ένα κορίτσι το οποίο θέλει να […]\nΔημοσιεύθηκε: 20 Ιουνίου 2021 20:30\nΑρχική > Showbiz > GNTM: Η Κατερίνα Πεφτίτση ποζάρει ολόγυμνη και στέλνει το δικό της μήνυμα\nΗ Κατερίνα Πεφτίτση έγινε γνωστή μέσα από το reaity μόδας του Star, Greece’s next Top Model.\nΣτη τελευταία της ανάρτηση στο προσωπικό της λογαριασμό στο Instagram η Κατερίνα Πεφτίτση ποζάρει γυμνή και στέλνει το δικό της μηνυμα λέγοντας:\n«Your body, your choice» δηλαδή: «Το σώμα σου, επιλογή σου».


Συνεχίζονται τα «Ταξίδια Ιστορίας» από το Δήμο Αιγιαλείας σε συνεργασία με τη Δημοτική Κοινωφελή Επιχείρηση Αιγιαλείας , την Περιφέρεια Δυτικής Ελλάδος, το Σύνδεσμο Φιλολόγων Αιγιαλείας και Καλαβρύτων, την Ιστορική-Λαογραφική Εταιρεία Αιγιαλείας και την Εφορεία Αρχαιοτήτων Αχαΐας. Οι θεματικές εκδηλώσεις – ανοιχτά καλέσματα – ιστορικού περιεχομένου, απευθύνονται στους κατοίκους της Αιγιάλειας, εν όψει του εορτασμού της επετείου της επαναστάσεως του 1821, για τα 200 χρόνια της απελευθέρωσης από τον τουρκικό ζυγό. Στόχος αυτής της πρωτοβουλίας είναι η ευαισθητοποίηση των πολιτών αλλά και η ουσιαστική εκμάθηση της ιστορίας μέσω μιας άλλης προσέγγισης. Εγκεκριμένοι ομιλητές- ερευνητές ξεδιπλώνουν το ιστορικό νήμα και οδηγούν τους παρευρισκόμενους στα δύσκολα μονοπάτια της ιστορίας.\nΜετά την πολύ επιτυχημένη ομιλία της ιστορικού Μαρίας Ευθυμίου τη Δευτέρα 20 Ιανουαρίου, με τίτλο «Μεγάλες Τομές στην Ιστορία του 1821», η ιστορική διαδρομή συνεχίζεται με ομιλητή τον κ. Βερέμη Αθανάσιο, Ομότιμο Καθηγητή του Τμήματος Πολιτικής Επιστήμης και Δημόσιας Διοίκησης του Εθνικού Καποδιστριακού Πανεπιστημίου Αθηνών, με θέμα: «Η κοινωνία των επαναστατημένων Ελλήνων», τη Δευτέρα 24 Φεβρουαρίου 2020 και ώρα 18:30μ.μ, στο Πολιτιστικό Κέντρο Αιγίου «Αλέκος Μέγαρης». Ο Θάνος Βερέμης, ομότιμος καθηγητής του ΕΚΠΑ, σπούδασε Πολιτική Επιστήμη στο Πανεπιστήμιο της Βοστώνης και Ιστορία στο Πανεπιστήμιο της Οξφόρδης . Το 1978 ήταν Research Associate του “Διεθνούς Ινστιτούτου Στρατηγικών Μελετών” (Λονδίνο), το 1983 υπήρξε επισκέπτης ερευνητής στο πανεπιστήμιο Harvard, το 1987 επισκέπτης καθηγητής στο Πανεπιστήμιο Princeton και το 1993-94 επισκέπτης καθηγητής στο St. Antony’s College της Οξφόρδης. Από το 1987 ήταν καθηγητής πολιτικής Ιστορίας στο Τμήμα Πολιτικής Επιστήμης του Πανεπιστημίου Αθηνών και από το 1988 ως το 1994 υπήρξε Διευθυντής του “Ελληνικού Ιδρύματος Ευρωπαϊκής και Εξωτερικής Πολιτικής” και ως το 2000, Πρόεδρος του ΕΛΙΑΜΕΠ. Από το 2001 ως το 2003 ήταν Constantine Karamanlis Professor στο Fletcher School of Law and Diplomacy. Από το 2004-2010 ήταν Πρόεδρος του Εθνικού Συμβουλίου Παιδείας .